Урал Рәшитов

Урал  Камил улы Рәшитов (25 сентябрь 1961 ел) — композитор, җырчы, музыкаль продюсер. Башкортстан Республикасының атказанган сәнгать эшлеклесе.

 Биографиясе 
Рәшитов Урал Камил улы 1961 елның 25 сентябрендә Башкорт АССРның Авыргазы районы Үтәймулла башкорт авылында туган. Бала чагы Әлшәй районының Раевски бистәсендә үтә, биредә 1-нче санлы урта мәктәпне тәмамлый.

Яшьлек чагында төрле һөнәр буенча эшли. Армия сафында хезмәт иткәннән соң, «Прогресс» оешмасы вокал-инструменталь ансамбленең җитәкчесе була. Аннары Әлшәй районы мәдәният йортының «Замана» эстрада-фольклор төркеменең артисты булып чыгыш ясый.

1980 елдан композиторлык эшчәнлеге белән шөгыльләнә. Барый Алибасов җитәкчелегендәге «На-на» төркеме  аның «Җәй» () дигән җырын  башкара. Уфада  «Аманат» студиясендә, Хәния Фәрхи җитәкчелегендәге «Бәйрәм» ансамблендә, аннары Айдар Галимовның «Айдар» театр-студиясендә эшли.

Җырлары  Фидан һәм Азамат Гафаровлар («Бергә яшәү — бүләк»), Вәсилә Фәттахова («Туган як», «Ялгыз миләш»), Айдар Галимов («Кызыл розалар»), Хәния Фәрхи («Әлдермешкә кайтам әле»), Сәгыйдулла Байегет («Башкорт кызына»), Ф. Ганиев («Башкортстан»), Лилия Биктимерова («Бәхет кошы»), Салават Фәтхетдинов («Ак сирень, күк сирень», «Гөрләшеп  яшик, дуслар!», «Сөләйман балдагы») һәм башкаларның репертуарына кергән. Фильмнарга һәм Башкортстан юлдаш телевидениесе телетапшыруларына музыка яза.

Хәзерге вакытта үзенең «Урал-медиа» продюсер үзәгендә һәм вокал студиясендә эшли, Башкортстан һәм Татарстан эстрада җырчылары белән хезмәттәшлек итә.

 Бүләкләре 

 «Бәллүр сандугач» телевизион фестиваленең «Ел композиторы» премиясе (2003).
 «Ак барс» премиясе лауреаты.

 Гаиләсе 
Хатыны — Айгөл, җырчы, «Азалия» псевдонимы белән чыгыш ясый. Улы — Морат, кызы — Әмирә.

 Искәрмәләр 

 Сылтамалар 

 Хәлфетдинова Г. Моң чишмәсен эчкәндер ул, Илһам диңгезләрен кичкәндер... // Башкортстан кызы : журнал. — 2012. — № 9.

 Видеоязмалар 

 «Кайтаем авылыма» телетапшыруы; 23 июль 2013 ел, 6 гыйнвар 2014 ел, 17 май 2014 ел 
Төркем:XX гасыр җырчылары
Төркем:XXI гасыр җырчылары
Төркем:Башкорт җырчылары
Төркем:Әлифба буенча җырчылар
Төркем:Әлифба буенча шәхесләр
Төркем:XX гасыр композиторлары
Төркем:XXI гасыр композиторлары
Төркем:Башкортстан композиторлары
Төркем:Әлифба буенча композиторлар
Төркем:Әлифба буенча музыкантлар
Төркем:Авыргазы районында туганнар
Төркем:1961 елда туганнар
Төркем:25 сентябрь көнне туганнар